Predkladacia správa

Jedným z nevyhnutných predpokladov plynulej realizácie projektov programu ISPA/Kohézny fond je existencia systému finančného riadenia na národnej úrovni s jasne zadefinovanými postupmi a zodpovednosťami jednotlivých subjektov.
Koncepciu systému finančného riadenia ISPA/Kohézny fond, verziu 1.0 schválila vláda SR svojim uznesením č. 1052/2007. Materiál nadobudol platnosť 1. 1. 2008.
Koncepcia systému finančného riadenia programu ISPA/Kohézny fond, verzia 1.1 je vydávaná za účelom zmeny kurzu Štátnej pokladnice využívaného pri prepočte prostriedkov pri prevode z účtu určeného na spolufinancovanie zo štátneho rozpočtu na účet pre finančné memorandum (národné spolufinancovanie) na kurz ECB.
Prostriedky ISPA/KF sú prostriedkami Európskych spoločenstiev a riadia sa podľa § 37, ods. 7 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.
Cieľom materiálu je zabezpečiť efektívny systém finančného riadenia programu ISPA/Kohézny fond v súlade s platnými právnymi predpismi ES a SR. Koncepcia systému finančného riadenia programu ISPA/Kohézny fond je základným predpokladom pre poskytovanie finančných prostriedkov v rámci programu ISPA/Kohézny fond.
Predkladaný materiál nemá dopad na štátny rozpočet a nemá negatívny dopad na podnikateľskú sféru, životné prostredie a zamestnanosť.